**1 Д1ахьошверг**

Халкъалахь олуш ду: нагахь санна хьан 1алашо шерашна лерина елахь, к1а де, иттаннаш шерашна леринехь, синтарш дег1а, б1еннаш шерашна лерина елахь, бераш кхиаде. Х1окху т1аьхьарчу хенахь вай мелла а херделла вайн къоман г1иллакхех. Нохчийн маттахь хаза вистхила а, денош дагардан а, байташ еша а ца хууш, къоман туьйранаш, шира дийцарш, берийн ловзарш ца девзаш муха хир ву жима къонах, ткъа иштта йо1 а? Шен къоман дерг, хилларг муха ду а ца хууш кхиалур дуй техьа т1екхуьу чкъор? Дац. Цундела, вайна хьалха лаьтта коьрта декхар – т1екхуьуш йолу т1аьхье дайн ламасташ лардеш, оьзда, г1иллакхе, ийманехь йолуш кхиор ду.

**2 Д1ахьошверг:**

Тахана, лераме белхан накъостий, вай меттан хаарш а зуьйш, районехь д1абаьхьначу **«Ненан мотт – сан дозалла!»** ц1е йолу къовсаман гайтам буьллу шун тидаме. Къовсам жам1аш дина, чекхбаьлла хиларна, кхелахой билгал ца боху.

**1 Д1ахьошверг**

Таханлерачу вайн къовсамехь дакъалоцуш кхетош-кхиорхойн 2 тоба ю.

Вайн къовсадалар д1адуьйладалале х1ора тобано билгалвоккху шайн тхьамда а, тобанна ц1е туьллу, бовзуьйту шайн кхайкхам.

Тоба \_\_\_\_\_\_\_\_\_\_\_\_\_\_\_ дош шуьга ду.

**2 Д1ахьошверг:**

Тоба \_\_\_\_\_\_\_\_\_\_\_\_\_\_\_ дош шуьга ду.

**1 Д1ахьошверг**

Вайн къовсам коьртачу ворх1 блоках лаьтта.

**Халхара блок «Сан Даймохк-Нохчийчоь».**

**Хаттар ду Нохчийн меттан жовх1арш тобане:**

**Ц1ерш йаха вай Гуьмса к1ошта чуйог1учу йартий.**

**2 Д1ахьошверг:**

**Хаттар Меттан говзанчаш тобане ду: Вайн махкахь кхузткъе итт сов хи ду. Дагарде царех уггаре даккхий хиш.**

…………………………………………………………………………………..

***Терек, Сунжа (ниже впадения Лесы), Асса и Аргун****. Ко второму типу относятся реки, берущие начало из родников и лишенные ледникового и высокогорного снегового питания. В эту группу входят Сунжа (до впадения Ассы), Валерик, Гехи, Мартан, Гойта, Джалка, Белка, Аксай, Ярык-Су*

***Озера в Чеченской Республике*** *встречаются как на равнинах, так и в горной части. Они разнообразны по происхождению и характеру водного режима. Озеро Кезеной-Ам, расположено на высоте 1869 метров над уровнем моря на южном склоне Андийского хребта – самое большое и глубокое озеро на Северном Кавказе. Озеро Галанчожское, Яски-Ам, Безеной-Ам, Чентий-Ам в живописных горных районах республики; озеро Капустино, Генеральское, Майорское, Джалкинское в равнинной части республики.*

**1 Д1ахьошверг**

Х1инца д1адоладо шолг1ачу **«Нохчийчоьна 1алам»** блокан т1едахкарш:

**Хаттар ду Нохчийн меттан жовх1арш тобане:**

Дагарде х1ун тайпана дитташ, чам беш йолу бецаш йу вайн махкахь.

***- маъ****–ольха,* ***наж****–дуб,* ***поп****–бук,****пха****– граб,* ***талл****– тополь, ива;* ***хьиех****– липа* ***, бага****– сосна,* ***ц1абалг****– каштан,* ***дакх****– береза,*

***хьайба****– айва,****хьамц****– мушмула,****хьач****– слива****хьаьрса хьач****– алыча, слива растопыренная****1аж****– яблоня домашняя*

***бецаш:***

*акха бурч – дикорастущий перец*

*алзам – гвоздика*

*муьстарг, муьста гӀа – щавель, кислица  
нитт (нитташ) – крапива*

*оччам – укроп  
хьожа йогӀу буц – богородская трава, чабер, тимьян, чабрец*

*цица, ломан цица – тмин, горный укроп  
чамбуц – петрушка  
чамхутал – ваниль  
липпар – пажитник  
хьонка – черемша с узкими листьями*

*Ӏамбар – имбирь  
1аь1а – лопух*  
**2 Д1ахьошверг**

1. **Хаттар ду Меттан говзанчаш тобане:**

Ц1ерш йаха вайн махкарчу зезагий, кондарий.

*бӀалланг, кулан бӀар, хьуьнан бӀар – орешник лесной*

*куока – терн,*

*куоллан б1ар, хьуьнан бӀар – фундук*

*кондар-комарш – смородина*

*ламанан мангал-комар – горная ежевика*

*муьрг, бакъмуьрг – калина обыкновенная*

*муьстарг – барбарис обыкновенный*

*цициган комарш – голубика  
эльхьамч, гӀоринг – боярышник*

*кӀудалгаш – крыжовник обыкновенный*

*зезагаш:*

*алзам – гвоздика*

*алц1ендз1ам, з1амзезаг – тюльпан  
Анун бӀаьргаш – Анютины глазки, трехцветная фиалка  
аренан сендарг – василек полевой  
аренан сийна бӀаьрг – незабудка полевая  
байн сендарг – василек луговой, авран  
баппа, моллин куй – одуванчик  
басар, горгалешдерг – колокольчик*

*кӀайдарг, аштаркх – белая ромашка  
кӀайн хинан жовзан – белая кувшина  
лайн-зезаг – подснежник*

*петӀамат, петӀаматан зезаг, пет1аматан корта, пайхамари – мак  
ровзан-зезаг – роза, розан, роза иглистая  
сарап, кьаьхьаба1 – алоэ, столетник  
седа-зезаг – астра  
сендарг – василек  
сийнабӀаьрг – незабудка*

*цӀелерг – пион  
боьраз1ам, ч1ег1ардиган к1а – ландыш*

**1 Д1ахьошверг**

Кхоалг1ачу **«Лексикологех хаарш таллар»** блокан т1едахкарш:

Т1едиллар ду **Нохчийн меттан жовх1арш** тобане

Даладе антонимаш (б1останалла долу) дешнаш:

1. Шера - (шога)
2. абаде — азалла (вечность без начала)
3. агIор - нийса (прямо)
4. онда - эг1аза
5. дуьзна– деса
6. **хьанал- хьарам**
7. **тоам- эшам**
8. **кхиам – эшам**
9. **комаьрша – сутара**
10. **текхна – каде**
11. **Д1ахьошверг**

Т1едиллар ду **Меттан говзанчаш** тобане

Даладе антонимаш (б1останалла долу) дешнаш:

1. гомха (к1орга) нийса
2. азат (освобождение) — Iазап (угнетение
3. онда - эг1аза
4. толар- эшар
5. даима а- цкъа а
6. суьпа (набожный) — Iеса (еретик)
7. с**ирла — кхоьлина**
8. **белар – белхар**
9. **харж- пайда**
10. **каде – текхна**

**1 Д1ахьошверг**

Т1едиллар ду **Нохчийн меттан жовх1арш** тобане

**Даладе синонимаш (гергара маь1на долу) дешнаш:**

Сирла - къегина, екхна

Хаза- исбаьхьа, товш, куьцехь

Чиркх- къуьда, стогар, лампа

Доттаг1- накъост

**2 Д1ахьошверг**

Т1едиллар ду **Меттан говзанчаш** тобане

**Даладе синонимаш (гергара маь1на долу) дешнаш:**

Хи- *шовда, хьоста*

Йол- *буц, докъар, цана*

Бежана- *етт, тарг1а, шинара,* ***дирша****—* ма1аш йоцу етт

Сиха- чехка, маса

**1 Д1ахьошверг**

**Йоьалг1а блок «Халкъан барта кхолларалла»**

-Дуккха а б1ешераш хьалха кхоьллина халкъо х1етал-металш а. Уьш а, туьйранаш санна, цхьаммо вукхуьнга барта дийцарца таханлерчу дийне схьадеъна.Х1етал-металшк1орггерчу ойланца, х1илланца жоп гойтуш х1иттийна.

**Х1етал-металш ду Нохчийн меттан жовх1арш** тобане**:**

**1.** Х1етал-метал хаийла шуна: хина т1ай, некъана накъост.  ***(Говр)***

***2.*** Х1етал-метал хаийла шуна: ког - ц1а чохь, корта - арахь.***(Хьостам)***

***3.*** Х1етал-метал хаийла шуна: гуттар а лесташ доьду и, амма цкъа а д1а ца кхочу и.  ***(Ага)***

**2 Д1ахьошверг**

**Х1етал-металш ду Меттан говзанчаш** тобане**:**

1. Х1етал-метал хаийла шуна: даима стигал хьалахьоьжург.  ***(Туьнталг)***

**2.** Х1етал-метал хаийла шуна: некъал дехьа-сехьа веха ши ваша. ***(Бlаьргаш)***

**3.** Х1етал-метал хаийлахьуна: говрал лекха, ж1аьлел лоха.  ***(Нуьйр.)***

**1 Д1ахьошверг**

Кицанаш – кхетам луш долу доций аларш ду. Цара гойту адамийн хьекъал а, дахаран бакъдерг а. Адамийн дахарехь зеделларг довзуьйтуш а, гойтуш а кхоьллина халкъо кицанаш.

Т1едиллар ду **Нохчийн меттан жовх1арш** тобанна

Ас кица д1адоладо, аша чекхдоккху:

1. **Совг1атана беллачу динна *(****бага ма хьежа****).***
2. **Яьсса х1ума (***ч1ог1а ека***).**
3. **Туьр –тоьпан чов йоьрзуш ю, (***метан чов йоьрзуш яц***).**

**2 Д1ахьошверг**

Т1едиллар ду **Меттан говзанчаш** тобанна

Ас кица д1адоладо, аша чекхдоккху:

1. **Сихалло - садаьккхина,** *(собаро – лам* баьккхина**).**
2. **Доттаг1а шираниг тоьлу, (***керт – керланиг тоьлу***).**
3. **Аьхка мало – (***1ай хало)***.**

**1 Д1ахьошверг**

**Пхоьалг1а блок «Нохчийн халкъан дицдан йиш йоцу денош, дезаденош»**

Хаттар ду **Нохчийн меттан жовх1арш** тобане

Нохчийн меттан Де даздар х1унда ду те апрель баттахь д1акхайкхийна? Дийца цунах лаций.

*(25 апрелехь дуьххьара зорбане даьлла нохчийн газета «Серло»)*

**2 Д1ахьошверг**

Хаттар ду **Меттан говзанчаш** тобане

Нохчийн зудчун Де даздар х1унда ду аьлла хета шуна сентябрь баттахь? Дийца цунах лаций.

*(Шаьш лардан бахкийтина каной хи чу а кхуьйсуш, шайн, юьртан, дайн, вежарийн сий лардеш, Дадин Айбикин масаллица, шайн синош д1аделира Дадин –юьртарчу мехкарша. Иза дара сентябрь баттахь.)*

**1 Д1ахьошверг**

Хаттар ду **Нохчийн меттан жовх1арш** тобане

16-чу апрелехь вайн махкахь даздийриг муьлха ц1ай (праздник) ду? Х1ун бахьана ду и даздар?

*(Машаран де. «Режим контртеррористической операции» юкъара д1аяккхар)*

**2 Д1ахьошверг**

Хаттар ду **Меттан говзанчаш** тобане

Муха билгалдаьлла вайн махкахь 10-г1а май?

*(Нохчийн республикан Халкъана дицлур доцу, г1айг1ане (балане) де).*

**1 Д1ахьошверг**

Хаттар ду **Нохчийн меттан жовх1арш** тобане

НОХЧИЙН РЕСПУБЛИКАН КОНСТИТУЦИН де муьлхачу дийнахь даздо? Х1ун маь1на ду оцу дийнан?

***(23 март,*** *Нохчийн Республикан Дуьххьарлерачу Президента, Россин турпалхочо Ахьмад-Хьаьжа Кадыровс шен халкъе кховдийра конституци т1еэцаран хьокъехь харжам)*

**2 Д1ахьошверг**

Т1едиллар ду **Меттан говзанчаш** тобанна

Дийца, муьлха дезаденош ду вайн къоман динца доьзна?

***(****Мухьаммад-Пайхамар винчу де,* ***1ашура де,*** *Марха досту де, ГIурбанан де)*

**1 Д1ахьошверг**

**Йолхалг1а блок «Халкъан турпалхой»**

ХIора замано кхуллу мехкан, халкъан дуьхьа бала а кийча, майра, доьналла долу, хьуьнаре к1ентийн васташ. Майра, тешаме, йахь йолуш, халкъана муьтIахь верг ву халкъо лоруш. Г1ийлачуьнгахьа гIолацар, гIиллакхе, комаьрша хилар коьрта лору халкъо. Хан мел йаларх биц ца луш, шо шаре мел долу карладоху церан майраллин хьуьнарш.

Т1едиллар ду **Нохчийн меттан жовх1арш** тобанна

- Кхин ца хиллал деза дукъ дара вайн мехкан тхьамдано шена т1елаьцнарг.

Шен къомана т1ехь йолчу харцонна майрра дуьхьал а ваьлла, шен дахар д1аделла тхьамда вац схьавийца, иза воцург. Харцонна дуьхьал вала шегахь майралла а йолуш, къонаха вара и.

Йаккха цуьнан ц1е. Дийца цунах лаций.

**2 Д1ахьошверг**

Т1едиллар ду **Меттан говзанчаш** тобанна

Вайн махкахь а, йерриге Россехь а вевзина ца 1аш, цо Нохчийн Республикехь динчу г1уллакхашна, дуьненна вевзина Иза. Цунна «Россин турпалхо» сийлаллин ц1е йелла. Берашна ловза меттигаш, паркаш, лийча, сада1а меттигаш йина вайна. Керла лекха г1ишлош, маьждигаш, больницаш, сквераш йехкина, некъаш тодайтина, мискачарна г1о дина.

Йаккха цуьнан ц1е. Дийца цунах лаций.

**1 Д1ахьошверг**

Т1едиллар ду **Нохчийн меттан жовх1арш** тобанна

Нахана йукъара мостаг1алла д1адаьлла, тонка озар, ч1аг1ар малар дитна, ламазаш дан, марханаш кхаба, маьждиге баха буьйлабелла. Йуьрта йуккъехь бог1амаш дийг1ина, нахана карийна ахча, кхийолу х1ума т1еуллуш. Шайн х1ума, йа ахча дайнарг оцу бог1амна т1е воьдуш хилла.

Хаттар: Муьлха турпалхо ву и? дийца цунах лаций

**2 Д1ахьошверг**

Т1едиллар ду **Меттан говзанчаш** тобанна

Йуьхьа т1ехь к1айн томмаг1аш дара, дег1 цхьана аг1ор сеттина дара цуьнан, говра т1ехь ша д1авоьхкуьйтура цо,

Муьлха турпалхо ву и? Дийца цунах лаций

**1 Д1ахьошверг**

Т1едиллар ду **Нохчийн меттан жовх1арш** тобанна

«Ша къен стаг йу. Паччахьан зудчо йелла йолу дашо з1е хьан-хьанна йоьхкина, цуьнан сий дайа ца лаьара, з1е паччахьан хазне схьаэций, цуьнан мах схьалахьара суна», - аьлла кехат яздира цо. Мила ю и? Дийца цунах лаций.

**2 Д1ахьошверг**

Т1едиллар ду **Меттан говзанчаш** тобанна

Дуьххьара дуьйна билгалвелира Иза майраллица, доьналлица, т1едиллина декхар кхачо йоллуш чекхдаккхарца. Пулеметни взводан командир х1оттийра. Шен дуьххьарлерачу т1амехь, 17 шо долчу Цо, ша лазийна воллушехь, ша цхьамма йухатуьхийра т1ебог1у немцойн б1о. Шен пулеметаца х1аллаквина 920 немцо, 7 пулемет схьаяьккхина, 12 фашист йийсар лаьцна».

Мила ву иза? Дийца цунах лаций.

**1 Д1ахьошверг**

Ворх1алг1а **блок «Г1иллакх-оьздангалла»**

Т1едиллар ду **Нохчийн меттан жовх1арш** тобанна

**«Дешан толам сонтачунна бита» -** х1окху аларан маь1на де.

**2 Д1ахьошверг**

Т1едиллар ду **Меттан говзанчаш** тобанна

**«Лачкъийначунна – цхьа къа, яйначунна – исс къа» -** х1окху аларан маь1на де.

**1 Д1ахьошверг**

**Барх1алг1а блок «Нохчийн поэзи»**

**Т1едиллар: Х1ора тобано йоьшур йу нохчийн маттах лаьцна байт.**

**2 Д1ахьошверг**

Цу т1ехь вай къовсамана лерина хан чекхйолу, аша хаза болх би, дакъалацарна баркалла.